
Z A P I S N I K 

31. sjednice Vijeća Mjesnog odbora Resnički gaj održane 21. studenoga 2023. u objektu MS,  Čulinečka cesta 230, s početkom u 18,00 sati

NAZOČNI ČLANOVI VIJEĆA: Nevenka Habric, Višnja Mikac, Ante Sladić i Tomislav Ćurdo.
NENAZOČNI ČLANOVI VIJEĆA: Davorin Dokolenić.
OSTALI NAZOČNI: Silvestar Smrekar, stručni referent za rad tijela mjesne samouprave.

Predsjedava Nevenka Habric, predsjednica Vijeća.
Zapisnik vodi: Silvestar Smrekar.

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.

Bez rasprave, Vijeće prihvaća tekst Zapisnika 30. sjednice Vijeća, održane 19. listopada 2023, bez izmjena.
Predsjednica predlaže dodatne točke dnevnog reda: „Prijedlog izmjena Programa građenja komunalne infrastrukture na području Grada Zagreba u 2023. i Prijedlog izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.“ Vijeće jednoglasno prihvaća dodatne točke dnevnog reda.


Na prijedlog predsjednice  Vijeće jednoglasno utvrđuje
D N E V N I   R E D
1. Plan malih komunalnih akcija Mjesnog odbora Resnički gaj za 2024. godinu
2. Prijedlog izmjena Programa građenja komunalne infrastrukture na području Grada Zagreba u 2023.

3. Prijedlog izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
4. Pitanja, prijedlozi

Ad. 1. Plan malih komunalnih akcija Mjesnog odbora Resnički gaj za 2024. godinu.

U raspravi sudjeluju: Nevenka Habric, Višnja Mikac, Ante Sladić i Tomislav Ćurdo.

Vijeće jednoglasno donosi

Plan malih komunalnih akcija
Mjesnog odbora Resnički gaj za 2024. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Resnički gaj, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 23.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.

5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donja Dubrava u 2024.

Ad. 2. Prijedlog izmjena Programa građenja komunalne infrastrukture na području Grada Zagreba u 2023.

U raspravi sudjeluju: Nevenka Habric, Višnja Mikac, Ante Sladić i Tomislav Ćurdo.


Vijeće jednoglasno donosi

Z A K LJ U Č A K
  o Prijedlogu izmjena Programa građenja komunalne infrastrukture na području Grada Zagreba u 2023

1. Vijeće je razmotrilo Prijedlog izmjena Programa građenja komunalne infrastrukture na području Grada Zagreba u 2023., te na isti daje negativno mišljenje.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad. 3. Prijedlog izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
U raspravi sudjeluju: Nevenka Habric, Višnja Mikac, Ante Sladić i Tomislav Ćurdo.


Vijeće jednoglasno donosi

Z A K LJ U Č A K
o Prijedlogu izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
1. Vijeće je razmotrilo Prijedlog izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023., te na isti daje negativno mišljenje.
3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad. 4. Pitanja i prijedlozi.
Predsjednica je postavila pitanje: zašto nisu orezana stabla kod podvožnjaka u II. Resničkom gaju koja zaklanjaju javnu rasvjetu?
Budući da se više nitko nije javio za riječ predsjednica zatvara točku dnevnog reda i zaključuje sjednicu.
Dovršeno u 18h i 55min.
KLASA: 024-08/23-003/2220
URBROJ: 251-13-11-4/006-23-2
Zagreb, 21. studenoga 2023.

	Izvješće o glasovanju sa 30. sjednice VMO Resnički gaj

	19.10.2023.
	
	
	

	Članovi Vijeća
	Točka 1.
	Točka 2.
	Točka 3.

	Nevenka Habric
	+
	+
	+

	Višnja Mikac
	+
	+
	+

	Tomislav Ćurdo
	+
	+
	+

	Davorin Dokolenić
	 
	 
	 

	Ante Sladić
	+
	+
	+

	
	
	
	

	  ZA=  +
	
	
	

	 PROTIV=  —
	
	
	

	 SUZDRŽAN=  0
	
	
	

	 NIJE PRISUTAN= prekrižiti ime
	


